ai4bharat/Pralekha huggingface dataset:
کانکنی کی وزارت
مرکزی وزیر پرہلاد جوشی نے دہلی میں کینیڈا کے وفد کے ساتھ بات چیت کی
اہم معدنیاتی سپلائی چین کو مضبوط بنانے پر توجہ مرکوز
کوئلہ، کانوں اور پارلیمانی امور کے مرکزی وزیر جناب پرہلاد جوشی نے یوکون، کینیڈا کے وزیر اعظم عزت مآب رانج پلئی کے زیر قیادت کینیڈا کے وفد کے ساتھ ان کے17 سے 20 ستمبر 2023 تک ہندوستان کے دورے کے دوران میٹنگ کی ۔
وزارتی سطح کی اس میٹنگ کے دوران، دونوں ممالک نے کان کنی کے شعبے میں تعاون بڑھانے پر غور کیا، خاص طور پر اہم معدنیات کی کان کنی پر۔ ہندوستان اور کینیڈا دونوں نے مل کر دونوں ملکوں کے درمیان اہم معدنیات کی سپلائی چین کو مضبوط کرنے کا عزم کیا۔
یوکون کینیڈا کا سب سے مغربی علاقہ ہے جو معدنی وسائل سے مالا مال ہے۔ یوکون کے اہم معدنی وسائل سیسہ، زنک، چاندی، سونا، ایسبیسٹوس، لوہا اور تانبا ہیں۔
عزت مآب رانج پلئی نے یوکون میں کان کنی اور معدنی صلاحیت کے بارے میں بتایا، جس میں ہندوستانی صنعت کو سپورٹ کرنے کے لیے یوکون کے وسائل کے راستے شامل ہیں۔ جناب پرہلاد جوشی نے بتایا کہ کانوں کی وزارت نے اہم اور اسٹریٹجک معدنیات کو آؤٹ سورس کرنے کے لیے ایک ادارہ 'کابِل' تشکیل دیا ہے۔
دونوں اطراف کے حکام معدنی وسائل کے شعبے میں تعاون کے لیے آگے بڑھنے کے راستے پر غور کریں گے۔ عزت مآب رانج پلئی نے ہندوستان کے ایک وفد کو یوکون مدعو کیا اور سرمایہ کاری کے مواقع تلاش کرنے اور معدنیات کے حصول کے لیے وفد کو اپنے مکمل تعاون کا یقین دلایا۔ اس ملاقات نے دونوں ممالک کے درمیان تعاون کو مزید گہرا کرنے کی راہ ہموار کی ہے۔
شماریات اور پروگرام کے نفاذ کی وزارت
اعداد وشمار اور پروگرام کے نفاذ کی وزارت کی نئی ویب سائٹ کو اپ گریڈ کیاگیا
اعداد وشمار اور پروگرام کے نفاذ کی وزارت  کے اعداد وشمار کے قومی دفتر نے 18 نومبر 2020 سے متن کی رسائی اور کام کاج کو بہتر بنانے کے ساتھ اپنی ویب سائٹ کو اپ گریڈ یعنی بہتر اور جدید کیا ہے۔ اس ویب سائٹ پر یو آر ایل mospi.gov.in کا استعمال کرکے پہنچا جاسکتا ہے۔
استعمال کرنے والوں کو ایک مربوط ڈیجیٹل تجربہ فراہم کرنے کے مقصد سے جدید پورٹل ڈیولپمنٹ تکنیک کا استعمال کرکے نئی ویب سائٹ کو ڈیزائن کیاگیا ہے۔ نئی ویب سائٹ کو ڈی اے آر پی جی اور این آئی سی کے جی آی جی ڈبلیو کے رہنما خطوط کے مطابق تیار کیاگیا ہے۔ اہم سرکاری پہل سے متعلق مؤثر کمیونیکیشن کے لئے ایم او ایس پی آئی ویب سائٹ پر سینٹرلائز بینرپبلیشنگ اسکیم  کی تعمیل کو یقینی کرلیاگیا ہے۔
ایلیمنٹس کی واضح شناخت کرنے کے لئے ویب سائٹ ڈیزائن کو گڈمڈ سے پاک اور منی ملسٹ رکھا گیا ہے اور یہ ویویر فرینڈلی نیس کے ساتھ ویوزول اپیل کررہا ہے۔ یہ ویب سائٹ موبائل ڈیوائس اور مناسب اور ڈس اپیل درست ہے۔ استعمال کرنے والوں کو بہتر نتیجے مہیا کرانے کے لئے ایلاسٹک کھوج اور گلوبل کھوج کو چالو کیاگیا ہے۔
ویزی ٹرس عوامی حصہ داری کے ڈیزایر  عناصر کو جوڑنے اور ای-گورننس کی صلاحیت کو بڑھانے کے لئے استعمال کرنے والے تجربے پر جانکاری فراہم کرسکتے ہیں۔ ویزی ٹرس ویب سائٹ پر دستیاب شیئربٹن کے توسط سے سوشل میڈیا  پر کنٹینٹ لنک شیئر کرسکتے ہیں۔
خوش اسلوبی سے تبدیلی کے عمل کو آسان بنانے کے لئے پرانے ویب سائٹ کا لنک 6 مہینے کی مدت کے لئے نئی ویب سائٹ پر دستیاب ہوگا۔ پرانی ویب سائٹ پر یو آر ایل mospi.nic.in کا استعمال کرکے پہنچا جاسکتا ہے۔
نوٹ:
یہ پریس ریلیز انفارمیشن وزارت کی ویب سائٹ پر بھی دستیاب ہے۔ http://www.mospi.gov.in
...............................................................
م ن، ح ا، ع ر
U-7344
(Visitor Counter : 81
نائب صدر جمہوریہ ہند کا سکریٹریٹ
نائب صدر جمہوریہ نے جنم اشٹمی کے موقع پر عوام کو مبارکباد پیش کی
نئی دہلی، 30 اگست 2021:
نائب صدر جمہوریہ جناب ایم وینکیا نائیڈو نے جنم اشٹمی کے مبارک موقع پر قوم کو مبارکباد پیش کی ہے۔
ان کے پیغام کا مکمل متن درج ذیل ہے:
’’جنم اشٹمی کے مبارک موقع پر، میں اپنے ملک کے عوام کو مبارکباد اور نیک خواہشات پیش کرتا ہوں۔
جنم اشٹمی بھگوان کرشن، جن کی بھگوان وشنو کے آٹھویں اوتار کے طور پر پوجا کی جاتی ہے، کے یوم پیدائش کے موقع پر منایا جاتا ہے۔ بھگوت گیتا میں ، نتائج کی پرواہ کیے بغیر خلوص کے ساتھ کام کرنے کابھگوان کرشن کا دائمی پیغام تمام بنی نوع انسانی کے لئے باعث ترغیب ہے۔
آیئے، ہم سب اس مبارک موقع پر ،پورے خلوص کے ساتھ اپنے فرائض کی انجام دہی اور سچائی کے راستے پر چلنے کا عہد کریں۔
عام طور پر جنم اشٹمی کو پورے ملک میں روایتی جوش و خروش کے ساتھ منایا جاتا ہے۔ تاہم اس برس وبائی مرض کو مدنظر رکھتے ہوئے، ہمیں اس تیوہار کو روایتی عقیدت اور سادگی سے مناتے وقت کووِڈ سے متعلق تمام تر احتیاطی تدابیر پر سختی سے عمل پیرا ہونے کی ضرورت ہے۔ خداکرے کہ جنم اشٹمی کا یہ تیوہار ہمارے ملک میں امن، ہم آہنگی اور خوشحالی لے کر آئے۔‘‘
نائب صدر جمہوریہ ہند کا سکریٹریٹ
توانائی کی سلامتی آب وہوا کے تحفظ اور آلودگی کو کم کرنے کے لئے نئی اور قابل تجدید توانائی کو فروغ دیا جائے:نائب صدرجمہوریہ ہند
ٹرانسپورٹ کے ماحول دوست طریقہ کار کی حوصلہ افزائی کی جائے
جی ایچ جی اخراج اور آر این ای کے استعمال کو کم کرنے کی ضرورت کے بارے میں عام لوگوں کو بیدار کیاجائے
بجلی ترقی کے لئے اہم ہے، بجلی کی تقسیم اور ترسیل کی چوری سے جنگی پیمانے پر نپٹا جائے
گرڈ ٹیک 2019۔ بین الاقوامی نمائش اور کانفرنس کا افتتاح
نئی دہلی،03/ اپریل۔نائب صدرجمہوریہ ہند جناب ایم وینکیا نائیڈو نے بڑے پیمانے پر نئی اور قابل تجدید توانائی کے فروغ کی ضرورت پر زور دیا ہے۔انہوں نے کہا کہ قابل تجدید توانائی نہ صرف توانائی کی سلامتی کو یقینی بنائے گی بلکہ آب وہوا کاتحفظ بھی کرے گی اور آلودگی کو کم کرے گی۔
انہوں نے کہا کہ قابل تجدید توانائی کی مناسب ترقی دوہرے مقصد کو پورا کرے گی۔ پہلا یہ کہ ملک کی توانائی کی سلامتی کےحصول کی سمت یہ نمایاں رول ادا کرے گی اور دوسرا یہ کے یہ ماحولیاتی تشویش کو دور کرے گی۔جسے جنگی پیمانے پر حل کئے جانے کی ضرورت ہے۔
بین الاقوامی گرڈ ٹیک 2019۔ ایک بین الاقوامی نمائش اور کانفرنس کا افتتاح کرنے کے بعد ایک تقریب سے خطاب کرتے ہوئے نائب صدرجمہوریہ نے ماہرین سے کہا کہ وہ ہندوستان کی توانائی کی ضرورتوں کو پورا کرنے کے لئے قابل تجدید توانائی کے سلسلے میں نئی ٹیکنالوجیوں کو تلاش کریں اوربجلی کی تیاری میں کوئلے کے استعمال نہ ہونے کے ہندوستان کے بین الاقوامی عہد کو پورا کریں۔ اس کانفرنس کا اہتمام پاور گرڈ کارپوریشن آف انڈیا نے کیا تھا۔ جس میں بجلی کی ترسیل اور تقسیم قابل تجدید توانائی ، انٹی گریشن ، اسمارٹ گرڈ، اور کمیونیکیشن میں نئی ٹیکنالوجیوں پر تبادلہ خیال کیا گیا۔
جناب نائیڈو نے ٹرانسپورٹ کےصاف ستھرے اور آلودگی سے پاک طریقہ کار کو فروغ دینے پر زور دیا۔ اس ٹرانسپورٹ میں بڑے پیمانے پر بجلی کی گاڑیاں ای وی ایس شامل ہیں۔ انہوں نے کہا کہ ان میں کاربن کے اخراج کو کم کرنے کے علاوہ خام تیل کی درآمد پر غیرملکی زرمبادلہ کو بچانے کی بھی صلاحیت ہے۔ انہوں نے شہروں کی پلاننگ میں قابل تجدید توانائی کو شامل کرنے کی ضرورت پر بھی زور دیا۔
نائب صدرجمہوریہ نے کہا کہ دنیا سرمایہ کاری کے لئے ہندوستان کی طرف دیکھ رہی ہے انہوں نے کہا کہ ہندوستان کی اقتصادی ترقی ، عالمی برادری میں پائے جانے والے نئے ابھرتے ہوئے جوش کے لئے اصل عنصر ہے۔
وزیراعظم کا دفتر
وزیر اعظم نے 38ویں پرگتی میٹنگ کی صدارت کی
نئی دہلی، 29 ستمبر 2021:
وزیر اعظم جناب نریندر مودی نے آج 38ویں پرگتی میٹنگ کی صدارت کی، جو کہ سرگرم حکمرانی اور بروقت نفاذ کے لئے آئی سی ٹی پر مبنی کثیر ماڈل پلیٹ فارم ہے جس میں مرکز اور ریاستی حکومتیں بھی شامل ہیں۔
میٹنگ کے دوران، آٹھ پروجیکٹوں کا جائزہ لیا گیا۔ ان میں سے چار پروجیکٹ وزارت ریلوے ، دو پروجیکٹ بجلی کی وزارت اور ایک ایک پروجیکٹ سڑک نقل و حمل اور شاہراہوں کی وزارت اور شہری ہوابازی کی وزارت سے متعلق تھے۔ تقریباً 50000 کروڑ روپئے کی مجموعی لاگت کے ساتھ، یہ پروجیکٹس سات ریاستوں یعنی اڈیشہ، آندھرا پردیش، بہار، جھارکھنڈ، مدھیہ پردیش، مہاراشٹر اور ہریانہ سے متعلق ہیں۔
پرگتی کی گذشتہ 37 میٹنگوں کے دوران، 14.39 لاکھ کروڑ روپئے کی لاگت کے 297 پروجیکٹوں کا جائزہ لیا جا چکا ہے۔
وزیراعظم کا دفتر
وزیر اعظم نے نوکر شاہی کے کام کاج میں لگے بدھے اُصولوں اور درجہ بندی کو ختم کرنے کی اپیل کی
کیوڑیا میں آرمبھ کانفرنس میں 94ویں سول سروسز فاؤنڈیشن کورس کے زیر تربیت افسروں کے ساتھ تبادلہ خیال کیا
نئی دہلی،31؍اکتوبر:وزیر اعظم نریندر مودی نے 94ویں سول سروسز فاؤنڈیشن کورس کے 430 زیر تربیت افسروں کے ساتھ تبادلہ خیال کیا۔اس کا اہتمام عملہ و تربیت کے محکمے اور لال بہادر شاشتری نیشنل اکیڈمی آف ایڈمنسٹریشن ، مسوری نے گجرات کے کیوڑیا میں کیا ہے۔
وزیر اعظم کو آرمبھ کے بارے میں جانکاری دی گئی۔آرمبھ ہفتہ بھر پر مشتمل اپنی نوعیت کا ایک منفرد وجامع فاؤنڈیشن کورس ہے۔ تبادلہ خیال سے متعلق سیشن کے دوران زیر تربیت افسروں نے پانچ موضوعاتی شعبوں سے متعلق اپنی پیشکش  دی۔جن موضوعات پر یہ پریزنٹیشن دیئے گئے وہ ہیں ، زراعت اور دیہی تفویض اختیارات، صحت دیکھ بھال اصلاحات اور پالیسی سازی، پائیدار دیہی بندوبست تکنیک، شمولیت پر مبنی شہر کاری اور تعلیم کا مستقبل ۔
وزیر اعظم کو مختلف موضوعات پر عالمی بینک کے چیئرمین جناب ڈیوڈ ملپاس، وزیر اعظم کے پرنسپل سیکریٹری، کابینہ سیکریٹری اور انسٹی ٹیوٹ آف فیوچر اور یونیورسٹی آف ڈائیورسٹی کے اسکالروں اور تجزیہ کاروں کے ذریعے کنڈکٹ کئے گئے متعدد سیشنز کی نمایاں باتوں کی بھی جانکاری دی گئی۔
اس کے بعد منعقدہ تبادلہ خیال کے سیشن میں وزیراعظم نے کہا کہ واقعتاً قابل ستائش ہے کہ اس کورس کا انعقاد 31اکتوبر کو کیاجارہا ہے، جو کہ سردار ولبھ بھائی پٹیل کا یوم پیدائش اور جنہیں انڈین سول سروسز کا فاؤنڈنگ فادر خیال کیاجاتا ہے۔
وزیر اعظم نے کہا کہ سول سروسز کا سردار پٹیل سے بہت گہرا تعلق ہے۔کیوڑیا جہاں ‘مجسمہ اتحاد’واقع ہے، ہم سب یہاں سے اپنے ملک کے لئے کچھ کرنے کی ترغیب اور طاقت حاصل کرسکتے ہیں۔آئیے ہم سب مل کر ہندوستان کو ایک پانچ ٹریلین ڈالر والی معیشت بنانے کے لئے کام کریں۔
وزیر اعظم نے آرمبھ فاؤنڈیشن کورس کو مستقبل پر مرکوز ایک منفرد کورس قرار دیا ، جس میں انتظامیہ کے اندر ایک بڑی تبدیلی لانے کے امکانات پوشیدہ ہیں۔
وزیر اعظم نے کہا کہ یہ کورس ، آرمبھ ملک پر مرکوز اور مستقبل پر مرکوز ہے۔ یہ انتظامیہ میں بڑی تبدیلی کی راہ ہموار کرے گا، جہاں لوگ لگے بدھے ڈھڑّوں پر کام کرنا بند کردیں گے اور اس کی جگہ لوگ جامع طریقے سے مل جل کر کام کریں گے۔
چیزوں کو دیکھنے سے متعلق اپنے طریقہ کار کو تبدیل کرنے کی زیر تربیت افسروں سے اپیل کرتے ہوئے انہوں نے کہا کہ کبھی کبھی اصطلاح میں تبدیلی سے بھی نظریے یا چیزوں کو دیکھنے کے طریقہ کار میں تبدیل آتی ہے۔
وزیر اعظم نے کہا کہ ہم چیزوں کو دیکھنے کے نظریے میں تبدیلی لائیں۔ کبھی کبھی صرف اصطلاح کی تبدیلی سے بھی مدد ملتی ہے۔پہلے لوگ پسماندہ اضلاع کہا کرتے تھے۔ آج ہم توقعاتی اضلاع کہتے ہیں۔کوئی تعیناتی بطور سزا تعیناتی کیوں ہو، اسے ایک موقع کی تعیناتی کے طورپر کیوں نہ دیکھا جائے۔
زیر تربیت افسروں کے ذریعے دکھائی گئی عہدبستگی اور ان کے جدید خیالات کی ستائش کرتے ہوئے وزیر اعظم نے اس امید کا اظہار کیا کہ اس منفرد تربیتی کورس کے ذریعےبہترین طور طریقوں اور ٹیکنالوجی کے سلسلے میں جو ایکسپوزر دیا گیا ہے، وہ آگے پالیسی سازی اور ان کے کیریئر کے لئے مفید ثابت ہوگا۔
وزیر اعظم نے کہا کہ انہیں نظام میں موجود لگے بدھے ڈھڑّوں اور درجہ بندی کو ختم کرنے کی کوشش کرنا چاہئے۔لگے بدھے ڈھڑّے اور درجہ بندی سے ہمارے نظام کو مدد نہیں ملتی۔ہم چاہے جو ہوں، ہم چاہے جہاں ہوں، ہمیں مل جل کر ملک کے لئے کام کرنا ہے۔
بھارت کا مسابقتی کمیشن
سی سی آئی نے پے یو پیمنٹس پرائیویٹ لمیٹڈ کے ذریعہ انڈیا آئیڈیاز ڈاٹ کام لمیٹڈ
کے 100فی صد ایکویٹی شیئر سرمائے کے حصول کی منظوری دی
ہندوستانی مسابقتی کمیشن  نے مسابقتی ایکٹ، 2002 کے سیکشن 31 کے تحت پے یو پیمنٹس پرائیویٹ لمیٹڈ  کے ذریعہ انڈیا آئیڈیاز ڈاٹ کام لمیٹڈ کے 100فی صد ایکویٹی شیئر سرمائے کے حصول کی منظوری دے دی ہے۔
مجوزہ امتزاج پے یو انڈیا کے ذریعہ آئی آئی ایل کی 100فی صد ایکویٹی شیئر سرمائے کے حصول کی منظوری سے متعلق ہے۔
پے یو انڈیا بنیادی طور پر ادائیگی کے جمع کرنے کی خدمات فراہم کرتا ہے جو تاجروں  کو اپنے صارفین سے مختلف ڈیجیٹل ادائیگی کے طریقوں سے ادائیگیاں وصول کرنے کے قابل بناتا ہے۔ پے یو انڈیا کے حصص بالواسطہ طور پر پروسس این ویکے پاس ہیں۔ پروسس ایک عالمی صارف انٹرنیٹ گروپ ہے اور دنیا کے معروف ٹیکنالوجی سرمایہ کاروں میں سے ایک ہے۔ پروسس یورونیکسٹ ایمسٹرڈیم پر بنیادی فہرست ہے۔نیسپرس لمیٹیڈ کے پاس پروسس میں 73.6فی صد ووٹنگ کے حقوق ہیں۔ نیسپرس جوہانسبرگ اسٹاک ایکسچینج میں درج ہے۔
آئی آئی ایل ایک غیر فہرست شدہ پبلک لمیٹڈ کمپنی ہے۔ یہ ہندوستان میں اپنے تجارتی/کاروباری/برانڈ نام کے طور پر ’’بل ڈیسک‘‘کا نام استعمال کرتی ہے۔ آئی آئی ایل بنیادی طور پر ادائیگی کی جمع کرنے کی خدمات فراہم کرتی ہے جو تاجروں  کو اپنے صارفین سے مختلف ڈیجیٹل ادائیگی کے طریقوں سے ادائیگی حاصل کرنے کے قابل بناتی ہے۔
سی سی آئی کے تفصیلی حکم جلد ہی جاری کئے جائیں گے۔
بجلی کی وزارت
تھرمل پاور پلانٹس کی صلاحیت 22-2021 تک 2,43,034 میگاواٹ ہوگی
نئی دہلی 13 مارچ 2020 ۔ بجلی ، جدید اورقابل تجدید توانائی کے وزیر مملکت  جناب آر کے سنگھ نے آج لوک سبھا کو ایک تحریری جواب میں بتایا کہ موجودہ قومی بجلی منصوبے کے مطابق کوئلہ پر مبنی اور گیس اور ڈیزل پر مبنی پلانٹوں پر مشتمل ملک کے تھرمل پاور پلانٹوں کی تنصیبی صلاحیت 22-2021 میں مجموعی تنصیبی صلاحیت 479,419 میگاواٹ میں سے 243,037 میگاواٹ ہوجائے گی۔22-2021 میں کوئلے پر مبنی صلاحیت کا پلانٹ لوڈ فیکٹر  22-2021 میں 56.5فیصد ہونے کا امکان ہے۔
انہوں نے مزید کہا کہ بجلی کی خریداری کے معاہدے  کے تحت بجلی سپلائی کرنے والی کمپنیوں کو ان کی بجلی پیداکرنے کی صلاحیت کے کم استعمال کی وجہ سے مالی نقصان نہیں اٹھانا پڑے گا کیونکہ وہ مستفید ہونے والے افراد سے متعینہ چارجز کی مکمل وصولی کی مستحق ہیں۔ بشرطیکہ وہ عمومی دستیابی حاصل کرلیں ۔
جناب سنگھ نے مزید کہا کہ ای ایل ایف ، تھرمل کی پیداوار  اسٹیشن ملک میں بجلی کی مجموعی مانگ پر منحصر ہیں ، جو آب وہوا ،موسمی حالات ، مختلف شعبوں میں بجلی کی مانگ میں اضافہ اور ہائیڈرو ، نیو کلئیر اور گیس وغیرہ جیسے دیگر متعددذرائع سے پیداواریت سے متاثر ہیں۔ علاوہ ازیں ’’ قابل تجدید توانائی کے پروجیکٹوں  کو ’’ جاری رہنے کا درجہ‘‘ دیا گیا ہے ۔ ان ذرائع سے بجلی ترجیحی بنیاد پرتقسیم کی جاتی ہے اور عام طور پر بجلی کا مکمل استعمال ہوتا ہے ۔ اس طرح کوئلے / لگنائٹ پرمبنی پلانٹوں کا استعمال تھرمل اسٹیشنوں سے مطلوب بجلی کی متوازن پر منحصر ہے ۔گیس پر مبنی پیداوار کا پی ایل ایف ملک میں گیس کی عدم دستیابی کی وجہ سے کم ہے۔
وزیر موصوف نے ایوان کو یہ بھی بتایا کہ مرکزی حکومت کم خرچ میں توانائی اسٹوریج سسٹم یعنی پمپڈ اسٹوریح ہائیڈرو پلانٹ اوربیٹری اسٹوریج وغیرہ کے استعمال کے امکان کو دریافت کررہی ہےتاکہ زیادہ مانگ والی مدت میں استعمال کے لئے کم مانگ والی مدت میں پید ا کی گئی بجلی کاذخیرہ کیا جاسکے ۔اس کے نتیجے میں تھرمل پاور پلانٹوں کی بجلی پیداواری صلاحیت کا بہتر استعمال ہوسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔ رم
U-1200
(Visitor Counter : 52
بجلی کی وزارت
بجلی کی وزارت نے پاور گرڈ کی مدد سے دیو میں بجلی کی سپلائی بحال کی
نئی دہلی،30مئی، 2021/بجلی کی وزارت نے پاور گرڈ کارپوریشن آف انڈیا لمیٹڈ  کی مدد سے جو حکومت ہند کی بجلی کی وزارت کے تحت ایک مہارتن سی پی ایس یو ہے تاؤتے طوفان کے سبب بڑے پیمانے پر تباہی کے بعد دیو میں بجلی پہنچانے والی 220 کلو واٹ ٹیمبڈی –دھوکڈوا اور ساورکنڈلا – دھوکڈوا ٹرانسمیشن لائنیں بحال کیں۔
تقریباً 600 افراد کے عملے پر مشتمل ایک ٹیم نے لائنوں کی جلد بحالی کے لیے دن رات کام کیا۔ یہاں دیگر نقصانات کے علاوہ 33 ٹاور گر گئے تھے۔ پاور گرڈ نے 28 مئی ، 2021 کو 11 ٹاورز قائم کرنے کے لیے ہنگامی بحالی نظام کا استعمال کیا اور 220 کلو واٹ ٹمبڈی – دھوکڈوا لائن کو بحال کرتے ہوئے 10 نئے ٹاورز کی تعمیر کی۔
اس لائن کے شروع کیے جانے کے ساتھ ہی 66 کلو واٹ کے ، گیٹ کو کے ذیلی اسٹیشن کو تقویت مل گئی ہے کہ وہ دیو اور اس کے آس پاس کے علاقے میں بجلی سپلائی فراہم کر یں۔ ساور کنڈلا – دھوکڈوا لائن کی بحالی کا کام فی الحال جاری ہے۔
۔۔۔
م ن ۔ اس۔ ت ح ۔
30.05.2021
U –4992
(Visitor Counter : 89
وزارت دفاع
پارٹنرشپ موڈ میں نئے سینک اسکولس قائم کرنے کی خاطر درخواست دہندگان کے لیے آن لائن رجسٹریشن 27 ستمبر 2023 کو شروع ہوگی
پارٹنرشپ موڈ میں 100 نئے سینک اسکول قائم کرنے کے حکومت کی پہل کے ایک حصے کے طور پر، سینک اسکول سوسائٹی، وزارت دفاع  دلچسپی رکھنے والے اہل درخواست دہندگان کیلئے اسکول کے رجسٹریشن کی خاطر 27 ستمبر 2023 سے 25 نومبر 2023 تک اپنا پورٹل https://sainikschool.ncog.gov.in/ دوبارہ کھولے گی۔ ۔ دلچسپی رکھنے والے اسکولوں/ٹرسٹوں/این جی اوز وغیرہ کو مشورہ دیا جاتا ہے کہ وہ پورٹل پر دستیاب نئے سینک اسکولوں کے لیے معیار کی ضروریات، میمورنڈم آف ایگریمنٹ اور قواعد و ضوابط پرنظر ڈالیں۔
اسکول/این جی اوز/ٹرسٹ/سوسائٹی وغیرہ جو پہلے ہی راؤنڈ-1 اور راؤنڈ-2 کے دوران رجسٹرڈ اور اپلائی کر چکے ہیں انہیں دوبارہ درخواست دینے یا دوبارہ رجسٹریشن فیس ادا کرنے کی ضرورت نہیں ہے۔ تاہم، پہلے رجسٹرڈ درخواست دہندگان کو پورٹل پر اپنے ڈیٹا کو تازہ ترین معلومات کے ساتھ، اگر کوئی ضروری چیز چھوٹ ہوگئی ہو تو اپ ڈیٹ کرنے کی اجازت ہوگی۔ مزید وضاحت/مدد کے لیے، دلچسپی رکھنے والے اسکول sainikschoolaffiliation[at]gmail[dot]com پر ای میل بھیج سکتے ہیں۔
نئے سینک اسکولوں کے قیام کا حکومت کا وژن نہ صرف طلباء کو قومی تعلیمی پالیسی کے مطابق معیاری تعلیم فراہم کرنا اور انہیں مسلح افواج میں شمولیت سمیت کیریئر کے بہتر مواقع فراہم کرنا ہے بلکہ ریاستی حکومتوں/این جی اوز/پرائیویٹ سیکٹر کو ایک موقع فراہم کرنا ہے تا کہ وہ مرکزی حکومت کے ساتھ مل کر ملک کی تعمیر کے لیے کام کریں۔ اس کے لیے، سینک اسکولس سوسائٹی نے 42 پرائیویٹ/این جی اوز/ریاست کے سرکاری اسکولوں کو نئے سینک اسکولوں کے طور پر منظوری دی ہے۔ یہ 42 اسکول موجودہ 33 سینک اسکولوں کے علاوہ ہیں جو پہلے سے سابقہ طرز پر کام کررہے ہیں۔
یہ نئے اسکول، متعلقہ تعلیمی بورڈز سے الحاق کے علاوہ، سینک اسکولس سوسائٹی کے ماتحت کام کریں گے اور شراکت داری کے انداز میں نئے سینک اسکولوں کے لیے قواعد و ضوابط پر عمل کریں گے۔ اس کے علاوہ، اپنے باقاعدہ الحاق شدہ بورڈ کے نصاب کے ساتھ، وہ سینک اسکول پیٹرن کے طلباء کو اکیڈمک پلس نصاب کی تعلیم بھی دیں گے۔
وزارات ثقافت
کیرالہ کے گورنر جناب عارف محمد خان نے، این ایم ایم ایل کی جانب سے منعقد وزیراعظم کے لیکچر سیریز میں دوسرا لیکچر دیا
کیرالہ کے گورنر جناب عارف محمد خان نے 19 اپریل 2023 کو سابق وزیراعظم جواہر لال نہرو پر پردھان منتری سنگھرالیہ کی جانب سے منعقد وزیراعظم کی لیکچر سیریز کا دوسرا لیکچر دیا۔ لیکچر کا فوکس نہرو کے مذہبی اور روحانی پہلوؤں پر تھا۔ جناب عارف محمد خاں کے مطابق مقبول اعقادات کے برخلاف جواہر لا ل نہرو اپنی نوجوانی اور بعد کے برسوں میں اعلیٰ معنوں میں مذہب اور روحانیت سے گہرائی سے متاثر تھے اور یہ خصوصی طور سے مذہب کے روایتی پہلو تھے جن سے وہ کافی حد تک دور رہے۔ جناب عارف محمد خان کا ماننا ہے کہ نہرو کے خود قبول کئے وجود پرستی اور جدید کاری کے لئے روایت کو زمین پر اتارنے پر زور دینے سے بہت سی غلط فہمیاں پیدا ہوتی ہیں۔
جواہر لال نہرو کی طرف سے 1922 میں نینی جیل سے مہا تما گاندھی کو لکھے گئے خطوط کا حوالہ دیتے ہوئے جناب خان نے اس بات پر رو شنی ڈالی کہ کس طرح اس مدت کے دوران پنڈت نہرو گیتا، اپنیشد ، اور رامائن پڑھنے میں مصروف رہتے تھے۔ اگر ہم نشکام کرم اور پھل کی خواہش کے بغیر کرم کو اعلیٰ ترین مذہب مانتے ہیں ، جیسا کہ گیتا میں کہا گیا ہے کہ جناب خان نے دلیل دی کہ نہرو ایک گہرے مذہبی شخص تھے۔ کیونکہ ان کی پوری زندگی دوسروں کے فلاحی کاموں کے لئے وقف رہی۔ جناب خان نے زور دے کر کہا کہ مذہب کو، مذہب کے طور پر ترجمہ کرنا نہرو جیسے لوگوں اور ہندوستانی ثقافت وتہذیب، جس نے تمام وجود کو ایک شکل میں دیکھا ہے، وہ سمجھنے میں ناکامی کے پیچھے اہم اسباب میں سے ایک ہے۔
‘بھارت کی کھوج’ اور دیگر کتابوں سے بھی مثال دیتے ہوئے گورنر موصوف نے زور دے کر کہا کہ نہرو کو ہندوستانی تہذیب ثقافت سے گہری محبت تھی، اور ان کا ماننا تھا کہ سنسکرت زبان اور وراثت ہماری تہذیب کی بنیاد میں تھی، جس کے بغیر ہندوستان زندہ نہیں رہ سکتا تھا۔ انہیں پھلنے پھولنے دیں۔ گیتا ، اپنیشدوں اور دیگر گرنتھوں کا حوالہ دیتے ہوئے جناب خان نے بتایا کہ نہرو کا ان گرنتھوں اور عام طور سے مذہب کے ساتھ ان کا انتہائی گہرا تعلق تھا۔
یہ لیکچر پردھان منتری سنگھرالیہ کی اکیڈمک پہل کا حصہ تھا۔ وزیراعظم کے لیکچر سیریز کا افتتاحی لیکچر 20 جنوری 2023 کو سابق صدر جمہوریہ جناب رام ناتھ کووند نے دیا تھا۔ پردھان منتری سنگھرالیہ آزادی کے بعد سے ہندوستان کے ہر وزیراعظم کو ایک خراج عقیدت ہے، اور پچھلے 75 برسوں میں ہمارے ملک کی ترقی میں اس طرح تعاون دیا ہے ، اس کا ایک تذکراتی ریکارڈ ہے۔ یہ اجتماعی کوشش کی تاریخ ہے اور ہندوستان کی جمہوریت کی تخلیقی کامیابی ہے، طاقت ور ثبوت بھی ۔ پردھان منتری سنگھرالیہ جسے پحھلے سال اپریل میں عوام کے لئے کھو لا گیا تھا، دہلی کے ایک اعلیٰ سیاحتی مقامات میں سے ایک کی شکل میں ابھرا ہے۔ اسے ایک سال میں یعنی 21 اپریل 2022 سے 20 اپریل 2023 یعنی جس تاریخ کو وزیراعظم جناب نریندر مودی نے اس کا افتتاح کیا تھا، اس میں تقریبا 3.5 لاکھ لوگوں نے سنگھرالیہ کا دورہ کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4505
(Visitor Counter : 51
زراعت اور کاشتکاروں کی فلاح و بہبود کی وزارت
لاک ڈاؤن کے دوران زراعت ، تعاون اور کسانوں کی بہبود کے محکمے کی طرف سے کیے گیے اقدامات
گیہوں کی فصل، بیج بوائی کے کل علاقے کی بنسبت 26 سے 33 فیصد علاقے میں اگائی گئی
ربیع کی فصل 2020 کے دوران ایک ایل ایم ٹی سے زیادہ دلہن اور تلہن جو 526.84 کروڑ روپے مالیت کے ہیں ، خریدے گیے جس سے 75,984 کسانوں کو فائدہ ہوا
بڑے پیمانے کے بائرس کو کسانوں سے براہ راست خریداری کرنے میں آسانی دی گئی
ریلوے کا محکمہ لازمی اشیاء سپلائی کرنے کے لیے 109ٹائم ٹیبل پارسل ٹرینیں چلا رہا ہے؛ ان لازمی اشیاء میں گلنے سڑنے والی چیزیں ، بیج ، دودھ اور ڈیری مصنوعات شامل ہے
نئی دہلی، 10 اپریل 2020 / لاک ڈاؤن مدت کے دوران فیلڈ کی سطح پر کسانوں اور زرعی سرگرمیوں میں آسانی پیدا کرنے کی خاطر حکومت ہند کازرعی تعاون اور کسانوں کی بہبود کا محکمہ بہت تیز اقدامات کر رہا ہے۔ تازہ ترین صورتحال مندرجہ ذیل ہیں:
- محکمے نے کسانوں اور زرعی کارکنوں کی صحت کی حفاظت کرنے اور کورونا وائرس کو پھیلنے سے روکنے کے لیے خریف 2020 کے دوران ریاستوں کو فصل کی کٹائی سے متعلق ایس او پی جاری کی۔
- گیہوں اگانے والی ریاستوں نے بوائی کے کل علاقے کی بنسبت 26 سے 33 فیصد علاقے پر فصل اگانے کی اطلاع دی۔
- ربیع کی فصل 2020 کے دوران نیفڈ نے 1,07,814 ایم ٹی دلہن  اور تلہن ، زیادہ سے زیادہ امدادی قیمت پر خریدے ہیں جس کی مجموعی قیمت 526.84 کروڑ ہے۔ اس سے 75,984 کسانوں کو فائدہ پہنچا ہے۔
- ریاستی سرکاروں / مرکز کے زیر انتظام علاقوں کو ہدایت جاری کی گئی کہ وہ راست مارکیٹنگ کو سہولت دیں جس سے کہ بڑے پیمانے کے بائرز / بڑے خردہ فروش / ڈبہ بندی کرنے والی کمپنیاں کسانوں سے براہ راست خریداری کر سکیں۔ اس کے لیے ریاست کے اے پی ایم سی قانون کے تحت ضابطوں کو محدود کیا جائے ۔ محکمہ پھل اور سبزی منڈیوں پر نیز زرعی مصنوعات کی بین ریاستی نقل و حرکت پر گہری نظر رکھ رہا ہے۔
- لاجسٹک ایگریگیٹرکا اوبیرائزیشن کا ماڈیول ، ای – این اے ایم پلیٹ فارم پر حال ہی میں شروع کیا گیا ہے۔ 7.76 لاکھ سے زیادہ ٹرک اور 1.92 لاکھ ٹرانسپوٹرز اس ماڈیول سے ، پہلے ہی جڑے ہوئے ہیں۔
- ریلوے کے محکمے نے لازمی اشیاء کی سپلائی کے لیے 109 ٹائم ٹیبل پارسل ٹرینوں کے لیے 62 راستے شروع کیے ہیں۔ ان لازمی اشیاء میں گلنے سڑنے والی زرعی مصنوعات دودھ اور ڈیری مصنوعات تیزی سے پہنچایا جانا شامل ہے۔ جس سے کسانوں / ایف پی او / تاجروں اور کمپنیوں کو پورے ملک میں سپلائی چین جاری رکھنے میں آسانی فراہم ہوگی۔
- پردھان منتری کسان سمان ندھی  اسکیم کے تحت لاک ڈاؤ ن مدت کے دوران 24.03.2020 سے اب تک تقریباً7.74 کروڑ کسان کنبوں کو فائدہ حاصل ہو چکا ہے اور ابھی تک 15,531 کروڑ روپے جاری کیے جا چکے ہیں۔
- باغبانی کے قومی بورڈ  نے نرسریوں کے ستارہ یافتہ سرٹیفکٹ کی مدت 30 ستمبر 2020 تک بڑھا دی ہے ، جس کی مدت 30 جون 2020 کو ختم ہو رہی تھی۔
- بھارت کے پاس گیہوں کا اچھا کاصہ ذخیرہ موجود ہے، جو اس کی مانگ سے زیادہ ہے۔ دنیا کے ملکوں سے کی جانے والی مانگ کے مطابق نیفڈ سے کہا گیا ہے کہ وہ 50000 ایم ٹی گیہوں افغانستان کو اور 40000 ایم ٹی گیہوں لیبنان کو ، جی 2 جی بندوبست کے تحت برآمد کرے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1614
(
وزیراعظم کا دفتر
وزیر اعظم نے آئی سی سی انڈر 19 ٹی 20 ورلڈ کپ جیتنے پر بھارتی کرکٹ ٹیم کو مبارکباد دی
وزیراعظم جناب نریندر مودی نے آئی سی سی انڈر 19 ٹی 20 ورلڈ کپ جیتنے پر بھارتی خواتین کرکٹ ٹیم کو مبارکباد دی ہے۔
بی سی سی آئی ویمن کے ایک ٹوئٹ کا حوالہ دیتے ہوئے وزیر اعظم نے ٹویٹ کیا۔
’’آئی سی سی انڈر 19 ٹی 20 ورلڈ کپ میں خصوصی فتح پر بھارتی ٹیم کو مبارکباد۔ انہوں نے عمدہ کرکٹ کھیلا ہے اور ان کی کامیابی کئی آنے والے کرکٹرز کی حوصلہ افزائی کرے گی۔ ٹیم کو ان کے مستقبل کی کوششوں کے لیے نیک خواہشات۔‘‘